คราวนี้มาตามลายแทงอีกแล้วค่า ร้านหายากนิดนึงแต่ถ้าเปิด gps ก็จะมาได้อย่างไม่หลง ที่จอดรถมีจำกัด จะให้ดีแนะนำให้จอดรถริมถนนด้านบนแล้วเดินลงไปจะดีกว่า

ใครอยากนั่งริมทะเลวิวสวยๆ แนะนำให้จองล่วงหน้าข้ามวันเลยค่ะ คนเยอะมากจริงๆ อาหารก็รอค่อนข้างนาน แต่อร่อยทุกอย่างค่ะ

สั่งปูม้านึ่งไปหนึ่งโล ได้มา 5 ตัวพอดีคน ไซส์กำลังกิน สดหวานมากๆ สนนราคา 600 บาทค่ะ มีปลาอินทรีย์ทอดน้ำปลาด้วยที่เป็นเมนูแนะนำ ขนาดใหญ่ตามคำร่ำลือจริงๆ ได้เนื้อเยอะมากๆ น้ำปลาที่ราเมาก็ไม่หวานจนเกินไปค่ะ ราคา 360 บาทค่ะจานนี้ นอกจากนั้นก็มีสั่งโป๊ะแตกที่แซ่บถึงใจ แถมใส่เครื่องเยอะมา ปลาหมึกผัดไข่เค็ม บลอคโคลี่ผัดกุ้ง อร่อยทุกจาน เครื่องเต็มทุกจาน แอบผิดหวังกับกุ้งทอดน้ำปลาเล็กน้อย คือกุ้งใหญ่และสดค่ะ แต่ว่าเค้าโฆษณามาว่ากินได้ทั้งเปลือก แต่เราว่ามันเหนียวไปหน่อย (จริงๆ เป็นคนชอบกินกุ้งทั้งเปลือกนะ)

ปิดท้ายมีไอศกรีมกะทิสดไว้บริการค่ะ ตักเองได้เลย อร่อยดี 

ใครผ่านไปลองไปชิมกันได้ คนเยอะนิดนึง พนักงานน้อย บริการช้าหน่อน แต่อาหารอร่อยค่ะ